ΠΕΡΙΕΧΟΜΕΝΑ
ΑΠΟΦΑΣΕΙΣ
Αναγκαστική απαλλοτρίωση ακινήτων για αρχαιολογικούς σκοπούς στη θέση «Μόλος» αγροκτή-
ματος Αβδήρων, Δ.Ε. Αβδήρων, Δήμου Αβδήρων,
Π.Ε. Ξάνθης της Περιφέρειας Ανατολικής Μακεδονίας και Θράκης.
Χαρακτηρισμός ως μνημείου, του κελύφους της
ΟΙΚΙΑΣ ΚΟΥΤΣΙΝΑ επί της οδού Σταθά 1, Ο.Τ.652,
στον Βόλο, έργου του αρχιτέκτονα Νικόλαου Μητσάκη, φερόμενης ιδιοκτησίας Φωτεινής - Αικατε-
ρίνης Κουτσίνα, Αφροδίτης Κουτσίνα και Νικολάου Κουτσίνα.
Επικύρωση οριοθέτησης - διευθέτησης ρέματος
Πλαταριάς, Δήμου Ηγουμενίτσας της Περιφερειακής Ενότητας Θεσπρωτίας της Περιφέρειας
Ηπείρου.
ΑΠΟΦΑΣΕΙΣ
Αριθμ. 631159
(1)
Αναγκαστική απαλλοτρίωση ακινήτων για αρχαιολογικούς σκοπούς στη θέση «Μόλος» αγροκτή-
ματος Αβδήρων, Δ.Ε. Αβδήρων, Δήμου Αβδήρων,
Π.Ε. Ξάνθης της Περιφέρειας Ανατολικής Μακεδονίας και Θράκης.
Η ΥΠΟΥΡΓΟΣ ΠΟΛΙΤΙΣΜΟΥ
Έχοντας υπόψη
1. Τις διατάξεις:
α) Της παρ. 1 του άρθρου 18 του Κώδικα για την προστασία των αρχαιοτήτων και εν γένει της πολιτιστικής
κληρονομιάς (ν. 4858/2021, Α’ 220) όπως αντικαταστάθηκε με την παρ. 1 του άρθρου 70 του ν. 5021/2023 (Α’  31),
β) του άρθρου 1 του Κώδικα Αναγκαστικών Απαλλοτριώσεων Ακινήτων (ν. 2882/2001, Α΄ 17) όπως αυτό
τροποποιήθηκε με το άρθρο 14 του ν. 4949/2022 (Α’ 126),
γ) του άρθρου 3 του Κώδικα Αναγκαστικών Απαλλοτριώσεων Ακινήτων, όπως αυτό τροποποιήθηκε με το
άρθρο 15 του ν. 4949/2022,
δ) του ν. 4622/2019 «Επιτελικό Κράτος: οργάνωση,
λειτουργία και διαφάνεια της Κυβέρνησης, των κυβερνητικών οργάνων και της κεντρικής δημόσιας διοίκησης»
(Α’ 133) και ειδικότερα του άρθρου 118A,
ε) των άρθρων 75 - 83 του ν. 4727/2020 (Α’ 184),
στ) του άρθρου 1 του π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση
και μετονομασία Γενικών και Ειδικών Γραμματείων - Μεταφορά αρμοδιοτήτων, υπηρεσιακών μονάδων, θέσεων
προσωπικού και εποπετεύομενων φορέων» (Α’ 130),
ζ) του π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131), και
η) του π.δ. 4/2018 «Οργανισμός Υπουργείου Πολιτισμού και Αθλητισμού» (Α’ 7).
2. Την υπ’ αρ. 41/19.11.2019 γνωμοδότηση του Κεντρικού Αρχαιολογικού Συμβουλίου.
3. Την υπό στοιχεία ΟΔΑΠ/ΓΔ/ΔΟΠ/17283/13-9-2023
βεβαίωση πίστωσης του Οργανισμού Διαχείρισης και
Ανάπτυξης Πολιτιστικών Πόρων.
4. Την υπ’ αρ. 519321/31-10-2023 ανακοίνωση, η οποία
τοιχοκολλήθηκε στο κατάστημα του Δήμου Αβδήρων
(πρακτικό τοιχοκόλλησης: 15457/10-11-2023) και δημοσιεύθηκε στην εφημερίδα «Εμπρός» με αρ. Φύλλου:
11.477/10-10-2023.
5. Τον κυρωμένο δασικό χάρτη της περιοχής.
6. Το με Α/Α 3662 κτηματολογικό διάγραμμα (κλίμακας
1:500), μετά του επ’ αυτού κτηματολογικού πίνακα, της
ΔΜΕΑΑΑΠ του ΟΔΑΠ, αρμοδίως θεωρημένο.
7. Το γεγονός ότι α) η εν λόγω απαλλοτρίωση εξυπηρετεί αρχαιολογικούς σκοπούς και β) το αρμόδιο Συμ-
βούλιο που γνωμοδότησε για την απαλλοτρίωση των
ακινήτων συνεδρίασε πριν την έναρξη ισχύος της παρ. 1
του άρθρου 109 του ν. 4622/2019, αποφασίζει:
Α. Κηρύσσουμε, για αρχαιολογικούς σκοπούς και ειδικότερα για λόγους προστασίας και ανάπτυξης των
σημαντικών μνημείων που έχουν αποκαλυφθεί στα εν
λόγω αγροτεμάχια και στο πλαίσιο της ενοποίησης των
αρχαιολογικών χώρων και θέσεων στην περιοχή των
Αβδήρων, την αναγκαστική απαλλοτρίωση ακινήτων συνολικής έκτασης 3.914,62 τ.μ., στη θέση «Μόλος» αγρο-
κτήματος Αβδήρων, Δ.Ε. Αβδήρων, Δήμου Αβδήρων,
Π.Ε. Ξάνθης της Περιφέρειας Ανατολικής Μακεδονίας
και Θράκης, όπως αυτά απεικονίζονται με τα στοιχεία:
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
23 Ιανουαρίου 2024
ΤΕΥΧΟΣ  ΤΕΤΑΡΤΟ
Αρ. Φύλλου 13
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 13/23.01.2024
Ακίνητο 1 τμήμα 1Α {37,9,10,11,12,38,37}, εμβαδού
2.621,76 τ.μ.
Ακίνητο 2 τμήμα 2Α {9,39,40,41,29,30,31,32,11,10,9}
εμβαδού 1.093,32 τ.μ. και
Ακίνητο 3 τμήμα 3Α {11,32,12,11} εμβαδού 199,54 τ.μ.,
στο με Α/Α 3662 κτηματολογικό διάγραμμα (κλίμακας
1:500), μετά του επ’ αυτού κτηματολογικού πίνακα, της
Διεύθυνσης Μελετών, Έργων, Αποτυπώσεων και Αξιοποίησης Ακίνητης Περιουσίας του ΟΔΑΠ, θεωρημένο
στις 09/09/2022 από τον Προϊστάμενο της προαναφερόμενης Διεύθυνσης.
Τα ανωτέρω ακίνητα ανήκουν κατά φερόμενη κυριότητα στους Μαραντά Μαρία, Πασβαντίδου Ρωξάνη,
Ελευθεριάδη Ευαγγελία, Κιζλαρίδου Παρασκευή, Κιζλαρίδου Σταυρούλα, Μακρή Βικτώρια, Μακρή Σταύρο,
Βαρδικέλδογλου Άννα, Βαρδικέλδογλου Ζωή, Πετρακοπούλου Αναστασία, Πετρακοπούλου Ζωγραφία και
Πετρακόπουλο Βασίλειο.
Η απαλλοτρίωση κηρύσσεται υπέρ του Ελληνικού Δημοσίου/Υπουργείου Πολιτισμού και η δαπάνη βαρύνει
τον Οργανισμό Διαχείρισης και Ανάπτυξης Πολιτιστικών
Πόρων (ΟΔΑΠ) (ΚΑΕ 971951) και όχι τον κρατικό προϋπολογισμό.
Β. Κατά της εν λόγω απόφασης χωρεί ένσταση εντός
τριάντα (30) ημερών από την κοινοποίησή της στον ενδιαφερόμενο, σύμφωνα με την παρ. 5 του άρθρου 18
του ν. 4858/2021 (Α’ 220).
Γ. Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 29 Δεκεμβρίου 2023
Η Υπουργός
ΣΤΥΛΙΑΝΗ ΜΕΝΔΩΝΗ
Ι
Αριθμ. 7154
(2)
Χαρακτηρισμός ως μνημείου, του κελύφους της
ΟΙΚΙΑΣ ΚΟΥΤΣΙΝΑ επί της οδού Σταθά 1, Ο.Τ.652,
στον Βόλο, έργου του αρχιτέκτονα Νικόλαου Μητσάκη, φερόμενης ιδιοκτησίας Φωτεινής - Αι-
κατερίνης Κουτσίνα, Αφροδίτης Κουτσίνα και
Νικολάου Κουτσίνα.
Η ΠΡΟΙΣΤΑΜΕΝΗ ΤΗΣ ΓΕΝΙΚΗΣ ΔΙΕΥΘΥΝΣΗΣ
ΑΝΑΣΤΗΛΩΣΗΣ ΜΟΥΣΕΙΩΝ
ΚΑΙ ΤΕΧΝΙΚΩΝ ΕΡΓΩΝ
ΤΟΥ ΥΠΟΥΡΓΕΙΟΥ ΠΟΛΙΤΙΣΜΟΥ
Έχοντας υπόψη:
1. Τις διατάξεις:
α) Του άρθρου 109 του ν. 4622/2019 «Επιτελικό Κράτος: οργάνωση, λειτουργία και διαφάνεια της Κυβέρ-
νησης, των κυβερνητικών οργάνων και της κεντρικής
δημόσιας διοίκησης» (Α’ 133),
β) του ν.  2039/1992 «Κύρωση της σύμβασης για
την προστασία της αρχιτεκτονικής κληρονομιάς της
Ευρώπης» (Α’ 61),
γ) του Κώδικα νομοθεσίας για την προστασία των
αρχαιοτήτων και εν γένει της πολιτιστικής κληρονομιάς
(ν. 4858/2021, Α’ 220),
δ) του π.δ. 4/2018 «Οργανισμός Υπουργείου Πολιτισμού και Αθλητισμού» (Α’ 7), όπως τροποποιήθηκε με
το π.δ. 32/2022 (Α’ 91),
ε) του άρθρου 1 του π.δ. 77/2023 (Α’ 130), σχετικά με
τη μετονομασία του Υπουργείου Πολιτισμού και Αθλητισμού, σε Υπουργείο Πολιτισμού, και
στ) του π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131).
2. Την υπό στοιχεία ΥΠΠΟΑ/ΑΤΝΕΚΕ/567515/ 2284/
14-10-2020 υπουργική απόφαση «Οργάνωση και λειτουργία των Συμβουλίων του ν. 3028/2002 στο Υπουρ-
γείο Πολιτισμού και Αθλητισμού» (Β’ 4612).
3. Το υπό στοιχεία ΥΠΠΟΑ/594734/1-12-2022 έγγραφο της Υπηρεσίας Νεωτέρων Μνημείων και Τεχνικών
Έργων Θεσσαλίας και Κεντρικής Στερεάς Ελλάδος, με
συνημμένο των φάκελο του θέματος και τις απόψεις της
για την εξέταση του θέματος από το Κεντρικό Συμβούλιο
Νεωτέρων Μνημείων (ΚΣΝΜ).
4. Το υπό στοιχεία ΥΠΠΟΑ/596857/13-12-2023 έγγραφό της Διεύθυνσης Προστασίας και Αναστήλωσης Νεω-
τέρων και Σύγχρονων Μνημείων, με το οποίο διαβιβάστηκε ο φάκελος του θέματος στο Κεντρικό Συμβούλιο
Νεωτέρων Μνημείων (ΚΣΝΜ).
5. Την εισήγηση της Διεύθυνσης Προστασίας και Αναστήλωσης Νεωτέρων και Σύγχρονων Μνημείων και τα
λοιπά στοιχεία του φακέλου.
6. Το ΥΠΠΟΑ/596857/29-12-2023 έγγραφο της γραμματείας του ΚΣΝΜ, με το οποίο διαβιβάστηκε το ακρι-
βές αντίγραφο της γνωμοδότησης και του φακέλου του
θέματος.
7. Την κατά πλειοψηφία γνωμοδότηση του ΚΣΝΜ, σύμφωνα με το υπ’ αρ. 41/14-12-2023 πρακτικό, (θέμα 6ο),
αποφασίζει:
Τον χαρακτηρισμό ως μνημείου, σύμφωνα με τις διατάξεις της περ. γ) της παρ. 1 του άρθρου 6 του ν. 4858/2021,
του κελύφους της ΟΙΚΙΑΣ ΚΟΥΤΣΙΝΑ επί της οδού Σταθά
1, Ο.Τ.652, στον Βόλο, έργου του αρχιτέκτονα Νικόλαου
Μητσάκη, φερόμενης ιδιοκτησίας κας Φωτεινής - Αικατερίνης Κουτσίνα, Αφροδίτης Κουτσίνα και Νικολάου
Κουτσίνα, χωρίς τις μεταγενέστερες επεμβάσεις, διότι
είναι χαρακτηριστικό δείγμα του Μοντέρνου Κινήματος
στην ελληνική αρχιτεκτονική, με αξιόλογα αρχιτεκτονικά
και μορφολογικά χαρακτηριστικά και αποτελεί τεκμήριο
της εξέλιξης της περιοχής στις αρχές του 20ού αιώνα
από αρχιτεκτονική, οικονομική, πολιτισμική και πολιτιστική άποψη. Επιπλέον, αποτελεί έργο του σημαντικού
αρχιτέκτονα του Μοντέρνου Κινήματος στην Ελλάδα,
Νικολάου Μητσάκη.
Η παρούσα δεν αποτελεί αναγνώριση κυριότητας ή
τίτλου ιδιοκτησίας.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 8 Ιανουαρίου 2024
Η Προϊσταμένη της Γενικής Διεύθυνσης
ΑΜΑΛΙΑ ΑΝΔΡΟΥΛΙΔΑΚΗ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 13/23.01.2024
Αριθμ. 57872
(3)
Επικύρωση οριοθέτησης - διευθέτησης ρέματος
Πλαταριάς, Δήμου Ηγουμενίτσας της Περιφερειακής Ενότητας Θεσπρωτίας της Περιφέρειας
Ηπείρου.
Ο ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΗΠΕΙΡΟΥ - ΔΥΤΙΚΗΣ ΜΑΚΕΔΟΝΙΑΣ
Έχοντας υπόψη:
1. Τις διατάξεις του ν. 4258/2014 «Διαδικασία Οριοθέτησης και ρυθμίσεις θεμάτων για τα υδατορέματα - ρυθ-
μίσεις Πολεοδομικής Νομοθεσίας και άλλες διατάξεις»
και τις τροποποιήσεις αυτού» (Α’ 94) και ιδίως το άρθρο 3.
2. Τις διατάξεις του ν. 2503/1997 «Διοίκηση, οργάνωση,
στελέχωση της Περιφέρειας, ρύθμιση θεμάτων για την
τοπική αυτοδιοίκηση και άλλες διατάξεις» (Α’ 107).
3. Τις διατάξεις του ν. 2647/1998 «Μεταβίβαση αρμοδιοτήτων στις Περιφέρειες και την Αυτοδιοίκηση και άλλες
διατάξεις» (Α’ 237).
4. Τις διατάξεις του ν. 3852/2010 «Νέα Αρχιτεκτονική της
Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης» (Α’ 87) και ιδίως τα άρθρα 6Α και 6Β.
5. Το π.δ. 141/2010 «Οργανισμός της Αποκεντρωμένης Διοίκησης Ηπείρου - Δυτικής Μακεδονίας» (Α’ 234),
όπως τροποποιήθηκε με το άρθρο 92 του ν. 4446/2016
«Πτωχευτικός Κώδικας, Διοικητική Δικαιοσύνη, Τέλη Παράβολα, Οικειοθελής αποκάλυψη φορολογητέας ύλης
παρελθόντων ετών, Ηλεκτρονικές συναλλαγές, Τροποποιήσεις του ν. 4270/2014 και λοιπές διατάξεις» (Α’ 240).
6. Τα άρθρα 28 και 28Α του ν. 4325/2015 «Εκδημοκρατισμός της διοίκησης - Καταπολέμηση Γραφειοκρατίας
και Ηλεκτρονική Διακυβέρνηση - Αποκατάσταση αδικιών και άλλες διατάξεις» (Α’ 47), όπως αντικαταστάθηκαν
από τα άρθρα 65 και 66 του ν. 4954/2022 (Α’ 136).
7. Τις διατάξεις του ν. 4368/2016 «Μέτρα για την επιτάχυνση του κυβερνητικού έργου και άλλες διατάξεις» (Α’ 21).
8. Την υπ’ αρ. 86779/19.12.2022 απόφαση του Υπουργού Εσωτερικών «Διορισμός του Σεραφείμ Λιάπη του
Γεωργίου, στη θέση του μετακλητού Γραμματέα Αποκεντρωμένης Διοίκησης Ηπείρου - Δυτικής Μακεδονίας»
(ΥΟΔΔ 1183).
9. Την υπ’ αρ. 72443/29.5.2017 απόφαση του Συντονιστή Αποκεντρωμένης Διοίκησης Ηπείρου - Δυτικής
Μακεδονίας «Ορισμός Αναπληρωτή Προϊσταμένου της
Γενικής Διεύθυνσης Χωροταξικής και Περιβαλλοντικής
Πολιτικής της Αποκεντρωμένης Διοίκησης Ηπείρου - Δυτικής Μακεδονίας» (ΑΔΑ: 6Μ5ΜΟΡ1Γ-Λ0Ο).
10. Την υπ’ αρ. 12943/2023 απόφαση του Γραμματέα Αποκεντρωμένης Διοίκησης Ηπείρου  - Δυτικής
Μακεδονίας «Μεταβίβαση αρμοδιοτήτων και παροχή
εξουσιοδότησης υπογραφής διοικητικών πράξεων και
εγγράφων ’’Με εντολή Γραμματέα Αποκεντρωμένης
Διοίκησης Ηπείρου - Δυτικής Μακεδονίας’’ στον Προϊστάμενο Γενικής Διεύθυνσης Χωροταξικής, Περιβαλλο-
ντικής και Αγροτικής Πολιτικής και στους Προϊστάμενους
των Υπηρεσιών της Γενικής Διεύθυνσης της Χωροταξικής, Περιβαλλοντικής και Αγροτικής Πολιτικής της Απο-
κεντρωμένης Διοίκησης Ηπείρου - Δυτικής Μακεδονίας»
(Β’ 1772).
11. Την υπ’ αρ. 40563/30-08-2023 (ΑΔΑ: 9ΙΜ2ΟΡ1ΓΟΛΕ) απόφαση Έγκρισης Περιβαλλοντικών Όρων
(ΑΕΠΟ) των έργων οριοθέτησης - διευθέτησης ρεμάτων
οικισμού Πλαταριάς της ΠΕ Θεσπρωτίας της Περιφέρειας
Ηπείρου.
12. Την υπ’  αρ. 15961/30-03-2023 (υπό στοιχεία
ΔΙΠΕΧΩΣ: 16350/31-03-2023) θετική γνωμοδότηση υπό
όρους της Διεύθυνσης Υδάτων.
13. Το υπ’ αρ. 22595/19-10-2023 (υπό στοιχεία ΔΙΠΕΧΩΣ:
49380/23-10-2023) έγγραφό της Διεύθυνσης Τεχνικών
Έργων και Σχέδιου Πόλης Δήμου Ηγουμενίτσας που αφορά τη διαβίβαση φακέλου ρεμάτων Πλαταριάς Δήμου
Ηγουμενίτσας της Περιφέρειας Ηπείρου, αποφασίζουμε:
Την επικύρωση οριοθέτησης - διευθέτησης ρέματος
Πλαταριάς Δήμου Ηγουμενίτσας της Περιφερειακής Ενότητας Θεσπρωτίας της Περιφέρειας Ηπείρου.
Τα έργα χωροθετούνται στο εντός των ορίων του οικισμού Πλαταριά. Σύμφωνα με τον ν. 3852/2010 «Νέα Αρ-
χιτεκτονική της Αυτοδιοίκησης και της Αποκεντρωμένης
Διοίκησης - Πρόγραμμα Καλλικράτης» (Α’ 87), τα έργα
υπάγονται διοικητικά στην Τοπική Κοινότητα Πλαταρίας,
της Δ.Ε Συβότων, Δήμου Ηγουμενίτσας, Π.Ε. Θεσπρωτίας
της Περιφέρειας Ηπείρου.
Το έργο αφορά τη διευθέτηση και αντιπλημμυρική
προστασία υδατορεμάτων, τα οποία διέρχονται του οικισμού Πλαταριά του Δήμου Ηγουμενίτσας της ΠΕ Θε-
σπρωτίας. Το συνολικό μήκος των προτεινόμενων έργων
ανέρχεται σε 925,11 μ για το βόρειο ρέμα και σε 527,29 μ
για το κεντρικό ρέμα. Η περιοχή του έργου ανήκει στο
Υδατικό Διαμέρισμα Ηπείρου.
Οι οριογραμμές καθορίζονται με τις συντεταγμένες
των κορυφών των πολυγωνικών γραμμών που ορίζονται
από τα σημεία Π1, Π2, Π3 … Π34, Π1, Δ1, …Δ22, Δ1,
Κ1,… Κ10, Κ1 και είναι εξαρτημένες από το γεωδαιτικό
σύστημα ΕΓΣΑ ’87 και αναγράφονται στην οριζοντιογραφία (Ο.Ρ 2) που συνοδεύει την παρούσα.
Η ισχύς της απόφασης αυτής αρχίζει από τη δημοσίευσή της στην Εφημερίδα της Κυβερνήσεως.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 13/23.01.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 13/23.01.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 13/23.01.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 13/23.01.2024
Η απόφαση αυτή να δημοσιευθεί στην Εφημερίδα της Κυβερνήσεως.
Ιωάννινα, 11 Δεκεμβρίου 2023
Ο Γραμματέας Αποκεντρωμένης Διοίκησης
ΣΕΡΑΦΕΙΜ ΛΙΑΠΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 13/23.01.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240400013.pdf | Tokens: 15316]